চারটে হুমকি ফোনের জেরে বুধবার উড়তে দেরি করল ৩টি বিমান। দু’টি দিল্লিতে, তৃতীয়টি বেঙ্গালুরুতে। এ দিন দুপুরে কাঠমান্ডু যাওয়ার কথা ছিল এয়ার ইন্ডিয়া ও জেট এয়ারওয়েজের দু’টি বিমানের। হুমকি ফোন আসার সঙ্গে সঙ্গে উড়ান স্থগিত করে দেওয়া হয়। এই দিনই বিকেলেই বেঙ্গালুরু থেকে গোয়ার উড়ানের আগে একটি ফোনকে ঘিরে বোমাতঙ্ক ছড়ায়। আটকানো হয় ওই উড়ানটিও। তল্লাশি চালায় বম্ব স্কোয়াড। তবে সন্দেহজনক কিছু পাওয়া যায়নি।